open-index/open-wikipedia-markdown huggingface dataset:
Fundamentalist Fellowship

**Fundamentalist Fellowship** oli Pohjoisen baptistinkonvention sisällä toiminut konservatiivinen liike. Vuonna 1920 perustettu ryhmä  pyrki poistamaan liberaaleja opettajia kirkkokunnan kouluista ja seminaareista.

Ryhmä kokoontui ennen konventin kansallista kokousta suunnitellakseen strategiaa, jolla fundamentalistiset näkemykset pakotettaisiin koko kirkkokuntaan. Tätä varten he laativat uskontunnustuksen nimeltä *The Goodchild Confession*, joka pohjautui *[[Philadelphia Confession]]iin* ja *[[New Hampshire Confession]]iin*. Suunnitelmat kuitenkin kariutuivat vaihtoehtoisten komitearaporttien ja parlamentaaristen taktiikoiden vuoksi. Vuonna 1922 kirkkokunta vahvisti Uuden testamentin ainoaksi uskon säännöksi estääkseen fundamentalistisen tunnustuksen hyväksymisen. Fundamentalistit saivat taakseen vain noin kolmanneksen äänestävistä osallistujista.

Fundamentalist Fellowship ei enää koskaan saanut tilaisuutta vallata kirkkokuntaa tai toteuttaa politiikkaansa. 1920-luvun lopulla kirkkokunnasta erkaantui useita pienempiä ryhmiä, mutta itse Fundamentalist Fellowship pysyi kirkkokunnan sisällä aina 1940-luvulle asti. Vuonna 1943 fundamentalistien protestina kirkkokunnan ulkomaanlähetysjärjestön politiikkaa vastaan perustettiin Conservative Baptist Foreign Mission Society. Tämä loi perustan Conservative Baptist -liikkeelle.

Separatistinen siipi konservatiivien joukossa jatkoi Fundamentalist Fellowshipin kriittistä vaikutusta aina vuoteen 1965 asti, jolloin se erkaantui ja otti nimen Fundamental Baptist Fellowship. Järjestön toimisto oli Chicagossa vuoteen 1970 asti, minkä jälkeen se sijaitsi Denverissä kaksi vuotta (1970–1972). Vuonna 1972 se palasi takaisin Chicagoon.

## Lähteet
Fabio Gstrein

**Fabio Gstrein** (s. 14. kesäkuuta 1997) on itävaltalainen alppihiihtäjä. Hän on pujottelun olympiamitalisti vuodelta 2026.

Gstrein saavutti mitaleja nuorten maailmanmestaruuskilpailuissa. Aikuisten arvokilpailuihin hän osallistui ensimmäisen kerran Cortina d’Ampezzon MM-kilpailuissa 2021 ja sijoittui parisuurpujottelussa kuudenneksi sekä joukkuekilpailussa viidenneksi. Courchevelin ja Méribelin MM-kilpailuissa 2023 hän sijoittui pujottelussa 16:nneksi. Saalbachin MM-kilpailuissa 2025 hän oli pujottelussa yhdestoista ja joukkuekilpailussa viides. Milanon–Cortinan olympialaisissa 2026 hän saavutti pujottelussa hopeaa ja sijoittui joukkuekilpailussa kahdeksanneksi.

Maailmancupissa Gstrein kilpaili ensimmäisen kerran tammikuussa 2018. Hän sijoittui maailmancupin pisteille eli kolmenkymmenen parhaan joukkoon ensimmäisen kerran Zagrebin pujottelussa tammikuussa 2020 ja kymmenen parhaan joukkoon seitsemänneksi viikkoa myöhemmin Adelbodenin pujottelussa. Parhaimmillaan hän on sijoittunut kolmanneksi Schladmingin pujottelussa tammikuussa 2025 ja Sun Valleyn pujottelussa maaliskuussa 2025.

## Lähteet
Baptist Bible Union

**Baptist Bible Union** (lyh. **BBU**) oli vuosina 1923–1932 toiminut yhdysvaltalainen fundamentalististen baptistien liitto. BBU edusti 1920-luvun fundamentalistisen liikkeen radikaalimpia pyrkimyksiä taistella liberalismia vastaan baptistipiireissä, mutta sisäiset ristiriidat, johtajuuskiistat ja epäonnistuneet hankkeet johtivat sen nopeaan hiipumiseen.

New Hampshiren tunnustus oli järjestön uskontunnustuksen perusta. Unioni kesti vain muutaman vuoden Des Moinesin yliopiston  myllerryksessä, mutta se nousi jälleen esiin vuonna 1932, muuttuen General Association of Regular Baptist Churches -järejstöksi.

## Historia
Baptist Bible Unionin (BBU) ensimmäinen vuosikokous pidettiin Kansas Cityssä, Missourissa 10.–15. toukokuuta 1923. BBU sai tukea kolmelta taholta: pohjoisen baptistikonvention (NBC) fundamentalisteilta, joita johti William B. Riley; etelän fundamentalisteilta, joita johti J. Frank Norris sekä kanadalaisilta fundamentalisteilta, joita johti Thomas T. Shields. Shields valittiin järjestön presidentiksi, ja hän ilmaisi BBU:n ensisijaisen tarkoituksen näin: ”julistaa ja käydä armotonta ja tinkimätöntä sotaa modernismia vastaan”. BBU:n kaksi merkittävintä taistelukenttää olivat lähetystyö ja koulutus.

Vuoden 1925 NBC:n kokouksessa BBU tuki Hinson-resoluutiota, jonka tarkoituksena oli lopettaa ”inklusiivinen politiikka” lähetystyössä – eli käytäntö, joka salli myös liberaalien osallistumisen lähetystyöhön. Resoluutio kuitenkin kaatui. Tämän jälkeen BBU perusti oman *Missionary Society of the Baptist Bible Union of North America* -lähetysjärjestön. Ohjelma ei kuitenkaan koskaan toteutunut käytännössä.

Koulutuksen saralla BBU osti Des Moines Universityn vuonna 1927 tavoitteenaan luoda fundamentalistinen linnake. Ongelmia syntyi heti: osa opetushenkilökunnasta suhtautui fundamentalismiin maltillisesti, ja syntyi kiista siitä, kuka ohjaisi oppilaitosta – yliopiston rehtori vai Shields. Opiskelijoiden mellakan jälkeen yliopisto suljettiin vuonna 1929.

Tämän jälkeen Riley veti tukensa BBU:lta. Norris oli jo aiemmin etääntynyt järjestöstä kirkossaan tapahtuneen ampumavälikohtauksen vuoksi. Shields palasi pian Kanadaan. BBU:n viimeinen kokous pidettiin vuonna 1932, minkä jälkeen järjestö hajosi. Sen tilalle perustettiin uusi organisaatio, General Association of Regular Baptist Churches (GARBC).

## Lähteet
Mestari Olavi

**Mestari Olavi** () on ruotsalaisen August Strindbergin näytelmä vuodelta 1872. Se kertoo uskonpuhdistaja Olaus Petristä, joka joutuu poikkiteloin Kustaa Vaasan kanssa ja tuomitaan kuolemaan. Lopulta hänet armahdetaan. *Mestari Olavi* oli ensimmäinen näytelmä, joka esitettiin Dramatenissa, kun sen nykyinen teatterirakennus otettiin käyttöön 18. helmikuuta 1908.

*Mestari Olavin* käänsi suomeksi Yrjö Koskelainen vuonna 1909.
## Lähteet

## Aiheesta muualla
Mäkihyppy talviolympialaisissa 2026 – naisten suurmäki

Talviolympialaisten 2026 naisten suurmäen mäkihyppykilpailu järjestettiin Trampolino Giuseppe dal Benissä 15. helmikuuta 2026.

## Tulokset

### Loppukilpailu
Loppukilpailu käytiin klo 18.45.

## Lähteet
Pierre Émile Levasseur

**Pierre Émile Levasseur** (1828–1911) oli ranskalainen talous- ja tilastotieteilijä, historioitsija ja maantieteilijä. Hän oli vuodesta 1872 Collège de Francen professorina ja samalla opettajana kahdessa muussakin opistossa. Hän oli vuodesta 1868 Ranskan instituutin jäsen, vuodesta 1903 Collège de Francen johtajana ja vuodesta 1885 kansainvälisen tilastollisen laitoksen varapresidenttinä. Hän oli vuodesta 1872 professorina Collège de Francessa.

L:n monilukuisista julkaisuista ovat huomattavimmat hänen historialliset tutkimuksensa Ranskan työväenluokkien asemasta eri aikoina: , ja Ranskan väestöä koskeva historiallinen ja tilastollinen tutkimus. 

## Teokset
* *Histoire des classes ouvrières en France depuis la conquète de Jules César jusqu’ à la révolution* (1859)
* *Histoire des classes ouvrières en France depuis 1789 jusqu’ à nos jours* (1867),
* *Questions ouvrières et industrielles en France sous la troisième république* (1907)
* *La population française* (1889-92)
* *Recherches historiques sur le système de Law* (1854)
* *La France et ses colonies* (1890-92)
* *L’ouvrier américain* (1898), *Salariat et salariés* (1909)
* *Histoire du commerce français* (1911).

Levasseur oli 
## Lähteet

## Aiheesta muualla
Jakob Erlandsen

**Jakob Erlandsen** (k. 1274 Rügen) oli tanskalainen pappi, joka toimi Roskilden piispana vuosina 1249–1254 ja Lundin arkkipiispana 1254–1274. Hän opiskeli ulkomailla ja palveli jonkin aikaa paavin hovissa. Arkkipiispana Jakob sai vastustajakseen kuningas Kristoffer I:n, koska Jakob kuului kilpailevaan sukuun. Tämä jarrutti Jakobin pyrkimyksiä kirkon uudistamiseen. Vuonna 1264 Jakob joutui lähtemään maasta ja muutti Roomaan. Hän kuoli Rügenissä ollessaan matkalla takaisin Tanskaan vuonna 1274.
## Lähteet

## Aiheesta muualla
Interchurch World Movement

**Interchurch World Movement** (lyh. **IWM**) oli lyhytikäinen vuosina 1918–1920 toiminut yhdysvaltalainen ekumeeninen järjestö. Vaikka liike epäonnistui, monet näkivät toivoa sen synnyttämässä yhteistyön hengessä ja visionäärisissä ihanteissa. IWM oli yksi ensimmäisistä suurista yrityksistä koordinoida protestanttisten kirkkojen toimintaa maailmanlaajuisesti sodan jälkeisessä ajassa, ja sen perintö näkyi myöhemmissä ekumeenisissa ja yhteisissä lähetyshankkeissa.

## Historia
Järjestön ensimmäinen kokous pidettiin New Yorkissa 17. joulukuuta 1918. Kokous järjestettiin Presbyterian Church in the U.S.A. -kirkon ulkomaanlähetyslautakunnan kutsusta. Sen tarkoituksena oli suunnitella yhteinen maailmanlaajuinen evankeliointi- ja uudistustyön kampanja.

Kokoukseen osallistui 135 kirkkojen ja järjestöjen johtajaa. He olivat inspiroituneet ensimmäisen maailmansodan jälkeistä visiota: yhdistynyt kirkko yhdistämässä jakautunutta maailmaa. Osallistujat hyväksyivät ohjelman, joka sisälsi tieteellisiä tutkimuksia, koulutusta ja tiedotusta valmistautuakseen massiiviseen varainkeruukampanjaan vuonna 1920.

Ylioptimistinen tavoite oli 336 777 527 dollaria. Kampanjaa markkinoitiin iskulauseella ”maailman suurimman miehen suurin bisnes”, ja siihen panostettiin tehokasta mainontaa. Silti IWM jäi tavoitteestaan huomattavasti jälkeen. Epäonnistumiseen vaikuttivat muun muassa selkeiden tavoitteiden puute, epäselvyys siitä, millainen suhde liikkeellä oli edustamiinsa kirkkokuntiin sekä taloudellinen pettymys. Näiden syiden vuoksi Interchurch World Movement hajosi kesällä 1920.

## Lähteet
Ulla Andréasson

**Anna Ulla-Britt Andréasson** (18. helmikuuta 1927 Göteborg – 16. toukokuuta 2016) oli ruotsalainen näyttelijä. Hän esiintyi kymmenessä elokuvassa 1940-luvulla. Andréassonin veli oli sarjakuvataiteilija Rune Andréasson.
## Lähteet

## Aiheesta muualla
Vertti Haikala

**Vertti Haikala** (s. 26. helmikuuta 2006 Hollola) on suomalainen jääkiekkoilija, joka pelaa SM-liigajoukkue Pelicansissa. Hän on pelipaikaltaan oikea laitahyökkääjä. Haikalalla on juniorisopimus ja hän on pelannut pääasiassa seuran U20-joukkueessa.

## Ura
### Seuraura
Haikala aloitti jääkiekkoilun viisivuotiaana. Hänen kasvattajaseuransa on hollolalainen Pelicans 2000. Haikala siirtyi juniorina sittemmin Pelicansiin.

Kaudella 2025–2026 Haikala debytoi Pelicansin SM-liigajoukkueessa. Hän teki liigadebyyttinsä 14. helmikuuta 2026 vieraissa JYPiä vastaan. Haikala merkittiin Pelicansin nelosketjun vasempaan laitaan kahden muun U20-joukkueen pelaajan, toisen debytantti Aatu Pohjalaisen sekä Eerik Kolehmaisen viereen. Hän sai ottelussa jääaikaa 7.02 minuuttia. 

### Maajoukkueura
Haikala edusti Suomen alle 17-vuotiaiden maajoukkuetta Euroopan nuorten olympiafestivaaleilla vuonna 2023, jolloin hän voitti pronssia. Yhteensä Haikala on pelannut kahdeksan poikien maaottelua.

## Tilastot

## Lähteet
*
*
*

### Viitteet
Levasseur

**Levasseur** tai **LeVasseur** on muun muassa seuraavien henkilöiden sukunimi:

* Marie Levasseur (s. 1997), kanadalainen jalkapalloilija
* Nazaire LeVasseur (1848–1927), kanadalainen historioitsija, muusikko ja  säveltäjä
* Pierre Émile Levasseur (1828–1911), ranskalainen talous- ja tilastotieteilijä, historioitsija ja maantieteilijä
Mysteereistä

**Mysteereistä** voi viitata seuraaviin:

* *[[Mysteereistä (Andokides)|Mysteereistä]]*, Andokideen puhe
* *[[Egyptiläisistä mysteereistä]]* eli *Mysteereistä*, Iamblikhoksen teos
Ford Capri (täsmennyssivu)

**Ford Capri** tarkoittaa seuraavia Ford-malleja:

* Ford Capri, pääasiassa Euroopan markkinoille vuosina 1968–1986 valmistettu malli
* Ford Capri, vuosina 1989–1994 Australian markkinoille valmistettu malli, myytiin myös Yhdysvalloissa Mercury-merkkisenä
* Ford Capri EV, vuodesta 2024 lähtien valmistettu sähköautomalli.
Heike

**Heike** on saksalainen, alasaksalainen tai hollantilainen etunimi.

Nimeä selitetään eri lähteissä joko ’aitausta, hakaa’ merkitsevästä sanasta johdetuksi tai miehennimen *[[Henrik]]* tai vastaavan naisennimen *Henrike* lempinimimuodoksi. Saksassa Heike on yleensä naisennimi, mutta alasaksan- ja hollanninkielisellä alueella sitä on käytetty myös miehennimenä. Suosituimmillaan nimi oli 1940-luvulta 1960-luvulle, jolloin se oli muutamien suosituimpien tyttölasten nimien joukossa. 1980-luvulla nimen suosio laski rajusti. Vuoden 2025 tietojen mukaan Saksan Heiket olivat keskimäärin 68-vuotiaita, ja vuosina 2010–2025 nimen oli saanut ensimmäiseksi etunimekseen noin 60 lasta.

## Tunnettuja Heikejä

* Heike Drechsler (s. 1964), saksalainen pikajuoksija ja pituushyppääjä
* Heike Friedrich (s. 1970), saksalainen uimari
* Heike Henkel (s. 1964), saksalainen korkeushyppääjä
* Heike Kamerlingh Onnes (1853–1926), alankomaalainen fyysikko
* Heike Lätzsch (s. 1973), saksalainen maahockeypelaaja
* Heike Matthiesen (1964–2023), saksalainen kitaristi
* Heike Warnicke (s. 1966), saksalainen pikaluistelija

## Lähteet
Duvall

**Duvall**, ** DuVall** tai **Duval** tarkoittaa muun muassa seuraavia::

## Sukunimi
* Alexandre Duval (1767–1842), ranskalainen näytelmäkirjailija, libretisti ja kirjailija; Ranskan akatemian jäsen
* Alf Duval (s. 1941), australialainen soutaja ja olympiamitalisti
* François Duval (s. 1980), belgialainen ralliautoilija
* Loïc Duval (s. 1982), ranskalainen moottoriurheilija
* Robert Duvall (1931–2026), yhdysvaltalainen elokuvaohjaaja ja -näyttelijä
* Robert Duval, oik. Victor Lustig, (1890–1947), tšekkiläissyntyinen huijari, myi Eiffel-tornin romuraudaksi
* Shelley Duvall (1949–2024), yhdysvaltalainen näyttelijä ja tuottaja
* Victoria Duval (s. 1995), yhdysvaltalainen tennispelaaja
* William DuVall (s. 1967), yhdysvaltalainen muusikko
* William Pope Duval (1784–1854), yhdysvaltalainen poliitikko

## Muut
* Duvalin piirikunta (engl. Duval County), piirikuntaYhdysvaltojen Texasin osavaltiossa
* Duvalin piirikunta (engl. Duval County), piirikunta Yhdysvaltojen Floridan osavaltiossa
I tetralogia

**I tetralogia** voi viitata seuraaviin:

* I tetralogia, ryhmä Antifonin puheita
* I tetralogia, ryhmä Platonin dialogeja: *[[Euthyfron]]*, *[[Sokrateen puolustuspuhe (Platon)|Sokrateen puolustuspuhe]]*, *[[Kriton (dialogi)|Kriton]]* ja *[[Faidon (dialogi)|Faidon]]*
II tetralogia

**II tetralogia** voi viitata seuraaviin:

* II tetralogia, ryhmä Antifonin puheita
* II tetralogia, ryhmä Platonin dialogeja: *[[Kratylos (dialogi)|Kratylos]]*, *[[Theaitetos (dialogi)|Theaitetos]]*, *[[Sofisti (dialogi)|Sofisti]]* ja *[[Valtiomies (dialogi)|Valtiomies]]*
III tetralogia

**III tetralogia** voi viitata seuraaviin:

* III tetralogia, ryhmä Antifonin puheita
* III tetralogia, ryhmä Platonin dialogeja: *[[Parmenides (dialogi)|Parmenides]]*, *[[Filebos (dialogi)|Filebos]]*, *[[Pidot (Platon)|Pidot]]* ja *[[Faidros (dialogi)|Faidros]]*
Charles E. Fuller

**Charles Edward Fuller** (25. huhtikuuta 1887 – 18. maaliskuuta 1968) oli yhdysvaltalainen baptistisaarnaaja ja radioevankelioinnin uranuurtaja, jonka *Old Fashioned Revival Hour* -lähetys saavutti miljoonia ympäri maailmaa tehden hänestä yhden 1900-luvun evankelisen kristillisyyden näkyvimmistä äänistä.

## Varhainen elämä ja koulutus
Fuller kasvoi kristillisessä kodissa Etelä-Kaliforniassa. Hän valmistui Pomona Collegesta vuonna 1910 ja astui sen jälkeen perheensä appelsiinitarhabisnekseen.

Vuonna 1916 hän kääntyi evankelista Paul Raderin palveluksessa Church of the Open Door -kirkossa, minkä jälkeen hän opiskeli kolme vuotta Bible Institute of Los Angelesissa (nykyinen Biola-yliopisto). Siellä häneen vaikutti voimakkaasti R. A. Torrey.

## Ura
Vuonna 1920 Fuller alkoi opettaa aikuisten Raamatunluokkaa Placentian presbyteeriseurakunnassa. Muutaman vuoden kuluttua hän erosi seurakunnan vanhimmistosta, ilmeisesti tyytymättömänä kirkon sosiaaliseen painotukseen. Raamattuluokka kuitenkin jatkui, ja vuonna 1925 Fuller vihittiin palvelemaan Calvary Churchia, joka kasvoi tästä luokasta. Hän toimi seurakunnan pastorina vuoteen 1932 asti.

Placentian aikana Fuller käynnisti radioministeriön, joka toi hänelle kansainvälistä vaikutusvaltaa. Hänen varhainen ohjelmansa *The Pilgrim’s Hour* lähetettiin seitsemällä asemalla Etelä-Kaliforniassa. Vuonna 1937 hän siirtyi kansalliselle yleisölle ohjelmalla *Old Fashioned Revival Hour*. Ohjelma alkoi Mutual Broadcasting Systemillä ja siirtyi myöhemmin Columbia Broadcasting Systemille (CBS). Vuoteen 1939 mennessä ohjelma tavoitti arviolta 10 miljoonaa kuulijaa sunnuntai-iltaisin. Viikoittainen sekoitus saarnoja, virsiä ja todistuskertoja lähetettiin 1940-luvulla sen arvioitiin saavuttavan 20–30 miljoonaa kuulijaa sadoilla asemilla Pohjois-Amerikassa, Euroopassa, Afrikassa ja Aasiassa.

Toisen maailmansodan aikana Fuller järjesti suorat lähetykset Long Beachin Municipal Auditoriumista. Useita tuhansia ihmisiä – mukaan lukien paljon sotilashenkilöstöä – täytti auditorion joka sunnuntai.

Vuonna 1947 Fuller perusti yhdessä Harold John Ockengan (Park Street Churchin pastori Bostonissa) kanssa Fullerin teologisen seminaarin Pasadenassa, Kaliforniassa. Seminaarista tuli yksi vaikutusvaltaisimmista evankelisista teologisista oppilaitoksista Yhdysvalloissa, ja se heijasti Fullerin sitoutumista Raamatun auktoriteettiin, evankeliointiin ja akateemiseen teologiaan fundamentalistisessa kontekstissa.

## Lähteet
Taistelu Lapinlahdesta

**Taistelu Lapinlahdesta** on Klaus Welpin käsikirjoittama ja ohjaama  dokumenttielokuva, joka sai ensi-iltansa 31. tammikuuta 2026. Se kertoo Helsingin kantakaupungissa sijaitsevan 1800-luvulla valmistuneen Lapinlahden sairaalasta tilanteesta 2010- ja 2020-luvuilla, kun kaupunki suunnitteli myyvänsä sairaala-alueen kiinteistösijoittajalle, ja sen ympäristöön suunniteltiin hotellia. Elokuvassa Pro Lapinlahti -seura taistelee myyntiaikeita vastaan pyrkiessään säilyttämään sairaala-alueen taide-, kulttuuri- ja mielenterveysjärjestöjen käytössä. 

Elokuva on seurantadokumentti, jota Klaus Welp kuvasi kymmenen vuoden ajan.

## Lähteet
* Taistelu Lapinlahdesta. Finna.
* Taistelu Lapinlahdesta. Lapinlahden Lähde.

### Viitteet
Lars Benzelstierna

**Lars Benzelstierna** (19. huhtikuuta 1719 Norrbärke – 18. helmikuuta 1800 Västerås) oli ruotsalainen pappi, joka toimi Västeråsin hiippakunnan piispana vuosina 1760–1800. Hän opiskeli Uppsalan ja Lundin yliopistoissa ja toimi vuodesta 1746 ensin kreikan kielen ja vuotta myöhemmin teologian professorina Uppsalan yliopistossa. Benzelstiernan isoisä oli arkkipiispa Erik Benzelius vanhempi.
## Lähteet

## Aiheesta muualla
Peder Jakobsson

**Peder Jakobsson ”Sunnanväder”** (n. 1470 – 18. helmikuuta 1527 Uppsala) oli ruotsalainen valtaneuvos ja katolinen piispa. Hän oli Sten Sture nuoremman läheisimpiä neuvonantajia, ja kuninkaaksi noussut Kustaa Vaasa nimitti hänet Västeråsin hiippakunnan piispaksi vuonna 1523. Hän joutui kuitenkin eroamaan jo samana vuonna arvosteltuaan Kustaan politiikkaa. Seuraavana vuonna Peder yllytti taalainmaalaiset kapinaan, joka kuitenkin kuivui kokoon, minkä jälkeen hän pakeni Norjaan. Peder palasi Ruotsiin vuonna 1526 Kustaa Vaasan luvattua armahtaa hänet, mutta Kustaa petti lupauksensa ja teloitutti Pederin. Peder Svartin kronikassa Peder sai pilkkanimen Sunnanväder.
## Lähteet

## Aiheesta muualla
Tor Isedal

**Tor Edvard Isedal** (synt. **Carlsson**; 20. heinäkuuta 1924 Norrköping – 18. helmikuuta 1990 Nynäshamn) oli ruotsalainen näyttelijä.

Hän näytteli muun muassa Tukholman kaupunginteatterissa sekä televisioteatterissa. Vuosina 1952–1988 hän esiintyi noin kolmessakymmenessä elokuvassa.

## Rooleja
* *[[Neidonlähde]]* (1960) – mykkä paimen
## Lähteet

## Aiheesta muualla
Isedal

**Isedal** on seuraavien ruotsalaisten henkilöiden sukunimi:

* Ola Isedal (s. 1962), näyttelijä
* Tor Isedal (1924–1990), näyttelijä
Naïade (Q124)

**Naïade** (runkonumero Q124) oli Ranskan merivoimien Sirène-luokan sukellusvene toisessa maailmansodassa.

## Valmistus

Alus tilattiin Nantesista Ateliers et Chantiers de la Loirelta, missä köli laskettiin helmikuussa 1924. Alus laskettiin vesille 20. lokakuuta 1925 ja otettiin palvelukseen 1927.

## Palvelus
Aluksen miehistö upotti 27. marraskuuta 1942 Toulonissa aluksensa.

## Lähteet
*
*
*
*

### Viitteet
Psyché (Q174)

**Nymphé** oli Ranskan merivoimien Diane-luokan sukellusvene toisessa maailmansodassa.

## Valmistus

Alus tilattiin Le Havresta Chantiers et Ateliers Augustin Normandilta, missä köli laskettiin 28. syyskuuta 1920. Alus laskettiin vesille 4. elokuuta 1932 ja otettiin palvelukseen joulukuussa 1933.

## Palvelus
Palveluksensa alun alus oli Cherbourgissa. Toisessa maailmansodassa alus valvoi Kanariansaarten ja Madeiran meriliikennettä. Alus oli modernisoitavana, minkä jälkeen alus oli Oranissa, Toulonissa, Casablancassa ja Dakarissa.

Alus oli 8. marraskuuta 1942 Oranissa, kun Yhdysvaltain laivasto nousi maihin. Se upposi lentotukialuksilta nousseen WFT Helldiverin syöksypommituksessa. Hylky nostettiin 1944 ja myytiin romutettavaksi.

## Lähteet
*
*
*
*

### Viitteet
James Martin Gray

**James Martin Gray** (11. toukokuuta 1851 – 21. syyskuuta 1935) oli yhdysvaltalainen pastori, teologi, raamatuntutkija ja kouluttaja, joka tunnettiin johtavasta asemastaan kristillisessä korkeakoulutuksessa ja raamatuntulkinnassa. Grayta  pidetään varhaisen 1900-luvun yhdysvaltalaisen evankelikaalisuuden vakiinnuttajana.

## Varhainen elämä ja koulutus
Gray syntyi New Yorkissa kahdeksan lapsen perheeseen. Hän valmistautui pappisuralle, vahvistettiin uskoonsa 14-vuotiaana ja vihittiin papiksi Reformed Episcopal Church -kirkossa vuonna 1877. Hän palveli seurakuntien pastorina yli vuosikymmenen ajan Brooklynissa, Newburgh-on-the-Hudsonissa ja Bostonissa. Tänä aikana hän perusti sivuseurakuntia ja teki yhteistyötä evankelista Dwight L. Moodyn kanssa kampanjoissa useissa Yhdysvaltain suurkaupungeissa.

## Ura
Vuodesta 1892 lähtien Gray toimi kesäluennoitsijana vastaperustetussa Moodyn raamattuinstituutissa Hän nousi dekaaniksi vuonna 1904 hallinnollisten uudistusten aikana ja tuli koulun kolmanneksi presidentiksi vuonna 1925. Hän hoiti tätä tehtävää, kunnes erosi presidentti-emerituksena vuonna 1934. Hän oli edelläkävijä koulun radio-ohjelmatoiminnassa, aloittaen lähetykset WENR-aseman kautta vuonna 1926, mikä laajensi evankelista opetusta massayleisöille.

Gray oli päävastuussa instituutin konservatiivisen linjan terävöittämisestä Moody’n kuoleman jälkeen, erityisesti 1920-luvun fundamentalistien ja modernistien kiistojen aikana. Hän oli omistautunut Raamatun tutkimukselle ja sen sanallisen inspiraation puolustamiselle. Gray oli yksi *The Fundamentals* (1910–1915) -julkaisun kirjoittajista. Hän toi Moodyn raamattuinstituuttiin kiinnostuksensa dispensationalismiin ja toimi yhtenä seitsemästä *Scofield Reference Bible* -raamatun (1909) toimittajasta.

Opettajana ja hallintovirkamiehenä Gray osallistui instituutin elämän jokaiseen osa-alueeseen: hän uudisti ja ammattimaisti musiikin opetussuunnitelman (hän sävelsi useita virsiä), osallistui instituutin ensimmäisen radioaseman organisoimiseen ja lupien hankintaan, toimitti instituutin lehteä *Moody Bible Institute Monthly* vuosina 1907–1935 sekä toi käyttöön ns. synteettisen raamatuntutkimuksen menetelmän, jolla Raamattua tutkitaan orgaanisena kokonaisuutena.

Gray oli myös keskeisessä roolissa Evangelical Teacher Training Associationin perustamisessa vuonna 1931. Hänen työnsä vahvisti Moodyn raamattuinstituutin asemaa yhtenä 1900-luvun alkupuolen johtavista fundamentalistis-evankelisista oppilaitoksista Yhdysvalloissa.

Gray kirjoitti vaikutusvaltaisia teoksia raamatullisesta synteesistä ja profetioista. Näihin kuuluu *Synthetic Bible Studies* (1906), joka on raamatun jokaisen kirjan ääriviivamuotoinen opas saarnaehdotuksineen, sekä *How to Master the English Bible* (1904, uudistettu 1951), joka korostaa induktiivisia opiskelumenetelmiä ja vaikutti dispensationaalisen teologian ja fundamentalistisen pedagogiikan kehitykseen.

## Lähteet
Nymphe (Q133)

**Nymphe** (runkonumero Q133) oli Ranskan merivoimien Sirène-luokan sukellusvene toisessa maailmansodassa.

## Valmistus

Alus tilattiin Nantesista Ateliers et Chantiers de la Loirelta. Alus laskettiin vesille 1. huhtikuuta 1926.

## Palvelus
Alus romutettiin 1938.

## Lähteet
*
*
*
*

### Viitteet
Westminsterin teologinen seminaari

**Westminsterin teologinen seminaari** (, lyh. **WTS**) on tunnustuksellinen reformoitu protestanttinen teologinen seminaari Glensidessa, Pennsylvaniassa. Se perustettiin vuonna 1929 J. Gresham Machenin ja Princetonin teologisen seminaarin opettajakunnan jäsenten toimesta. He erosivat Princetonista protestina laitoksen siirtymistä kohti teologista modernismia fundamentalistien ja modernistien kiistan aikana.

WTS on omistautunut pastoreiden, neuvonantajien ja tutkijoiden kouluttamiseen raamatullisessa ortodoksiassa. WTS noudattaa tiukasti Westminsterin standardeja ja Westminsterin uskontunnustusta. Painopiste on Raamatun erehtymättömyydessä, liittoteologiassa sekä Jumalan suvereniteetissa pelastuksessa.

Seminaari tarjoaa jatko-opintoja, kuten Master of Divinity (M.Div.), Master of Arts in Theological Studies (M.A.T.S.) sekä Doctor of Ministry (D.Min.). Opetus järjestetään kampuksella, verkossa ja hybridimuodossa valmistaen opiskelijoita maailmanlaajuiseen palvelutyöhön.

Westminster on muokannut reformoitua teologiaa merkittävien henkilöiden kautta, kuten Cornelius Van Til, joka kehitti presuppositionalistisen apologetiikan. Tunnettuja alumneja ovat mm. Timothy Keller ja Wayne Grudem.

## Lähteet

## Aiheesta muualla
* Seminaarin verkkosivusto
Bougainville (A1)

**Bougainville** (runkonumero A1) oli Ranskan merivoimien Bougainville-luokan sluuppi toisessa maailmansodassa.

## Valmistus

Alus tilattiin Bordeaux’sta Forges et Chantiers de la Girondelta, missä köli laskettiin 25. marraskuuta 1929. Alus laskettiin vesille 21. huhtikuuta 1931 ja otettiin palvelukseen 15. helmikuuta 1933.

## Palvelus
Alus lähti 14. helmikuuta 1933 *[[Savorgnan de Brazza (A3)|Savorgnan de Brazzan]]* kanssa Casablancaan, mistä se jatkoi Madagaskarille uuteen kotisatamaansa Diego Suareziin. Alus oli sijoitettuna Madagaskarille toisen maailmansodan alkuun partioiden Ranskan siirtomaiden aluevesillä ja vieraillen toisinaan Djiboutissa. Vapaan Ranskan laivastoon liittynut *Savorgnan de Brazza* upotti aluksen 9. marraskuuta 1940 Librevillessä Gabonissa.

## Lähteet
*
*
*

### Viitteet
Dallasin teologinen seminaari

**Dallasin teologinen seminaari** (, lyh. **DTS**) on yksityinen evankelinen protestanttinen teologinen seminaari Dallasissa, Texasissa. Se perustettiin vuonna 1924 Lewis Sperry Chaferin toimesta säilyttämään *[[Raamattu|Raamatun]]* keskeinen asema ja auktoriteetti pastoreiden ja seurakuntien johtajien koulutuksessa. Seminaari korostaa dispensationalistista premillennialismia, Raamatun erehtymättömyyttä sekä evankelista ortodoksiaa.

DTS tarjoaa jatko-opintoja teologiassa, seurakuntatyössä ja Raamatun tutkimuksessa. Se on kouluttanut yli 16&nbsp;000 alumnia maailmanlaajuiseen palvelutyöhön. Tunnettuja valmistuneita ovat mm. Tony Evans sekä dispensationalistiseen teologiaan vaikuttaneet kirjailijat.

Historiallisesti seminaari noudatti rotuerottelupolitiikkaa ja sulki afroamerikkalaiset opiskelijat pois aina 1960-luvun puoliväliin asti, vaikka muita vähemmistöryhmiä oli otettu vastaan aiemmin. Tämä heijasti ajan evankelisten piirien laajempia käytäntöjä ennen lopullista desegregaatiota. Teologiset sitoumukset ovat herättäneet keskustelua, kuten 1980-luvun *lordship salvation* -kiista, jossa seminaarin opettajien näkemyksiä uskosta ja teoista kritisoitiin ulkopuolisesti. DTS on pitänyt kiinni päätöksentekoon perustuvassa pelastuskäsityksessä.

## Lähteet

## Aiheesta muualla
* Seminaarin verkkosivusto
Eirik Hystad Solberg

**Eirik Hystad Solberg** (s. 14. lokakuuta 2002) on norjalainen alppihiihtäjä. Hän kilpailee tekniikkalajeissa eli pujottelussa ja suurpujottelussa.

Solberg kilpaili nuorten maailmanmestaruuskilpailuissa vuonna 2022 ja sijoittui kuudenneksi pujottelussa, 14:nneksi suurpujottelussa ja seitsemänneksi joukkuekilpailussa. Ensimmäisissä aikuisten arvokilpailuissaan Milanon–Cortinan olympialaisissa 2026 hän sijoittui pujottelussa seitsemänneksi ja keskeytti ensimmäisen laskunsa suurpujottelussa.

Solberg on voittanut Eurooppa-cupissa kolme kilpailua: Berchtesgadenin pujottelun tammikuussa 2024 ja Soldeun molemmat suurpujottelut helmikuussa 2025. Hän kilpaili maailmancupissa ensimmäisen kerran tammikuussa 2024 Kitzbühelin pujottelussa ja sijoittui 18:nneksi. Hän ylsi kymmenen parhaan joukkoon ensimmäisen kerran tammikuussa 2026 Madonna di Campiglion pujottelussa, jossa hän sijoittui viidenneksi. Myöhemmin tammikuussa hän oli Wengenin pujottelussa kymmenes ja Schladmingin pujottelussa kahdeksas.

## Lähteet
Henry Caro-Delvaille

**Henry Caro-Delvaille** (1876 Bayonne- 1928 Pariisi)   oli ranskalainen taidemaalari. Hänen aiheitaan olivat maisemat, alastontutkielmat ja muotokuvat. 
## Elämäkertatietoja
Henry Caro-Delvaille oli alkujaan espanjalaista juutalaissukua ja hänen sukunimensä oli de la Vallée. Caro- etuliite tuli hänen äitinsä etunimestä, joka oli Caroline. Äidin ja pojan välit olivat lämpimät. Caro-Delvaillen lahjat huomattiin jo hänen lapsuudessaan: hän tarkkaili ympäristöään ja piirsi kaiken näkemänsä. Äiti rohkaisi poikaansa käyttämään lahjojaan.  

Caro-Delvaille opiskeli taidetta ensin Bayonnessa vuosina 1895- 1897. Bayonnesta hän siirtyi Pariisiin jatkamaan opintojaan taideakatemiaan, missä häntä opetti  Léon Bonnat. Ensimmäisen näyttelynsä hän piti vuonna 1899. Ammatillista tunnustusta tuli vuonna 1901, kun hänen maalauksensa palkittiin kolmannella palkinnolla.   

Taiteilijaliiton jäseneksi Caro-Delvaille hyväksyttiin vuonna 1903. Yhdistyksen sihteeriksi hänet valittiin vuonna 1904. Münchenin kansainvälisestä taidenäyttelystä Caro-Delvaille voitti kultamitalin.  

Ammatillinen menestys ja julkiset huomionosoittukset auttoivat tilausten saamisessa. Caro-Delvaillen varakas ystävä Edmond Rostand tilasi häneltä huvilansa koristemaalaukset. Lisäksi hän sai myös useita muotokuvatilauksia. Ranskan kunnialegioonan arvo myönnettiin Caro-Delvaillelle vuonna 1910. 1910-luvun alussa Caro-Delvaille oli Ranskassa suosionsa huipulla ja hän liikkui taiteilijapiireissä ja hänenellä oli ystävinä muusikoita, kirjailijoita ja muita taidemaalareita. Häntä pidettiin toisen Belle époquen taiteilijan, Carolus-Duranin veroisena tekijänä.   

Ensimmäinen maailmansota syttyi vuonna 1914. Ranskalaisilla oli mielessään muuta kuin taidehankinnat ja monen taiteilijan toimeentulo vaarantui. Caro- Delvaille muutti vuonna 1917 yhdessä vaimonsa Aline Fernande Lévyn kanssa Yhdysvaltoihin ja pariskunta asettui New Yorkiin. Toimeentulo muodostui pääasiassa muotokuva- ja maisemaalauksista. Hänen tyylinsä alkoi lähestyä varhaista Art decoa. Kotimaahan Ranskaan palattiin vuonna 1925. 

## Lähteet

## Aiheesta muualla
* https://www.artrenewal.org/artists/henry-caro-delvaille/1355
Iida Karhunen

**Iida Karhunen** (s. 5. huhtikuuta 2008 Lappeenranta) on suomalainen taitoluistelija. Hän kilpailee yksinluistelussa Suomen taitoluistelumaajoukkueessa ja edustaa kotimaassaan Lappeenrannan Taitoluistelijoita.

Karhunen aloitti luistelun vuonna 2010 ja kilpailemisen vuonna 2013. Hän voitti junioreiden Suomen-mestaruuden kausilla 2022–2023, 2023–2024 ja 2024–2025. Junioreiden MM-kilpailuissa hän sijoittui 26:nneksi vuonna 2023, neljänneksi vuonna 2024 ja 11:nneksi vuonna 2025.

Karhusen aloitus aikuisten sarjassa viivästyi kahdella vuodella, kun Kansainvälinen luisteluliitto päätti portaittain nostaa seniorien alaikärajaa 15 vuodesta 17 vuoteen. Hän voitti aikuisten Suomen-mestaruuden ja Pohjoismaiden-mestaruuden kaudella 2025–2026. Sheffieldin EM-kilpailuissa 2026 hän nousi lyhytohjelman 16. sijalta lopputuloksissa kymmenenneksi. Milanon–Cortinan olympialaisissa 2026 Karhunen sijoittui 16:nneksi ennätyspisteillään 192,79. Sekä hänen lyhytohjelmansa pisteet 65,06 että vapaaohjelmansa pisteet 127,73 olivat hänen uusia ennätyksiään. Maaliskuussa 2026 Karhunen sijoittui Prahan MM-kilpailuissa 14:nneksi.

Kauden 2025–2026 alkupuolella Karhunen voitti Riiassa Volvo Open Cupin ja sijoittui toiseksi Golden Spin of Zagrebissa silloisilla ennätyspisteillään 187,05.

## Lähteet
Kiilarauskut

**Kiilarauskut** (Rhinidae) on saharauskukaloihin kuuluva rustokalaheimo. Heimon lajeja tavataan kaikista lauhkeista ja lämpimistä valtameristä. Aiemmin kiilarauskulajit on luokiteltu kuuluviksi kitararauskujen heimoon.,

## Lajit ja anatomia
Kiilarauskuihin kuuluvien sukujen ja lajien määrä vaihtelee eri lähteissä. Joissain lähteissä siihen luetaan kuuluvaksi vain helmilapiorausku (*Rhina ancylostoma*), mutta uusimmissa luokituksissa heimoon luetaan kuuluvaksi kolme sukua ja yhteensä kymmenen lajia. Heimon kalat voivat kasvaa 70–300 cm pitkiksi. Kiilarauskujen  eturuumis on litteähkö ja muodoltaan kolmikulmainen ja kiilamainen. Vatsaevät ovat eturuumiista erilliset. Pyrstö on eturuumista pidempi ja siinä on kaksi suurta ja kolmiomaista selkäevää. Pyrstöevä on muodoltaan haarautunut. Kiilarauskulajeilla on silmien takana hengitysaukot. Ihossa on pieniä okia. Kiilarauskulajit ovat väriltään selästään ruskehtavia ja ruumiissa on usein vaaleampia pilkkuja. Vatsa on vaalea.

## Levinneisyys ja elintavat
Kiilarauskulajeja tavataan lauhkeista ja lämpimistä rannikkovesistä. Kaksi lajia elää Atlantilla ja loput kahdeksan ovat indopasifisen merialueen kaloja. Ne elävät pohjalla ja saalistavat ravinnokseen pienempiä kaloja ja selkärangattomia eläimiä. Kiilarauskut synnyttävät eläviä poikasia.

Monia kiilarauskuja kalastetaan ravinnoksi myös kaupallisesti. Voimakkaan kalastuksen vuoksi kannat ovatkin paikoitellen vähentyneet runsaasti.

## Lähteet
Billy Steinberg

**William (Billy) Steinberg** (26. helmikuuta 1950 Fresno, Yhdysvallat – 16. helmikuuta 2026) oli yhdysvaltalainen lauluntekijä. Hän on sanoittanut muun muassa Madonnan esittämän laulun ”Like a Virgin” ja monia muita listakappaleita.

Linda Ronstadt levytti Steinbergin kappaleen “How Do I Make You”, joka nousi Yhdysvalloissa kymmenen myydyimmän listalle. Kun Steinberg ja Kelly seuraavana vuonna tutustuivat, he ryhtyivät yhteistyöhön. He tekivät levytyssopimuksen, mutta albumia he eivät kuitenkaan julkaisseet, vaan Steinberg keskittyi sanoituksiin, Kelly säveltämiseen. Madonnalle 1983 demona päätyneestä kappaleesta ”Like A Virgin” tuli vuonna 1984 Yhdysvalloissa monen viikon listamenestys. Sille kuten yleensäkin hänen melodramaattisille sanoituksilleen olivat ominaisia voimakkaat rakkaudentunteet. Steinberg muisteli myöhemmin, että kappaleen jo noustua Madonnan tunnuksesi hänet esiteltiin eräillä kutsuilla Madonnalle sen tekijänä. Hän sanoi, että oli jo pitkään toivonut saavansa tavata Madonnan. Madonnan silloinen kumppani Warren Beatty piti sitä vitsinä ja nauroi, ja Madonna vastasi: "No nyt sitten tapasit", ja pariskunta poistui. Steinbergille tilanne oli järkytys. Hän ei sittemmin tavannut Madonnaa.

Yhteistyössä säveltäjä Ted Kellyn kanssa hän teki ”Like A Virginin” lisäksi muitakin 1980-luvun suosittuja kappaleita, joita olivat Cyndi Lauperin ”True Colors”, Banglesin ”Eternal Flame”, Whitney Houstonin ”So Emotional” ja Heartin ”Alone”.

Kellyn lopetettua 1990-luvulla työt Steinberg jatkoi menestyksekästä uraa. Hän sai 1997 Grammyn Celine Dionin albumille *[[Falling Into You]]* tekemästään työstä, ja levy nimettiin vuoden albumiksi. Hänet valittiin 2011 Songwriters Hall of Fameen.

Steinbergin isä oli menestyvä viinirypäleidenviljelijä Palm Springsissä, jonne perhe muutti, kun Steinberg oli lapsi. Hän opiskeli kirjallisuutta Bard Collegessa. Opiskelu kuitenkin keskeytyi, kun hän alkoi saada paniikkikohtauksia. Hän palasi kotiin, teki töitä isänsä viljelyksillä, ja kirjoitteli samalla laulutekstejä. Vähitellen ura lähti käyntiin. Hän oli naimisissa, ja hänellä oli kaksi poikaa. Hänen kuolinsyynsä oli syöpä.

## Lähteet

## Aiheesta muualla
* Billy Steinberg, virallinen kotisivu
Skeleton talviolympialaisissa 2026 – miesten kilpailu

**[[Skeleton talviolympialaisissa 2026|Skeletonin]] miesten kilpailu [[Talviolympialaiset 2026|talviolympialaisissa 2026]]** järjestettiin Cortinan kelkkailukeskuksessa, Cortina d’Ampezzossa, Italiassa. Ensimmäinen ja toinen lasku laskettiin 12. helmikuuta 2026 ja kolmas ja neljäs lasku 13. helmikuuta 2026.

Olympiakultaa voitti Ison-Britannian joukkueen Matt Weston, jolle olympiakulta oli uran ensimmäinen. Weston teki myös jokaisella neljällä laskullaan uuden rataennätyksen. Hopeaa ja pronssia voittivat Saksan joukkueen Axel Jungk ja Christopher Grotheer.

## Taustaa

Harjoituslaskut järjestettiin Cortinan kelkkailuradalla 9.–11. helmikuuta 2026.

## Kilpailu

Ensimmäiset kilpailulaskut laskettiin torstaina 12. helmikuuta kello 9.30 alkaen. Toinen kierros alkoi kello 12.08. Ensimmäisen laskun nopein oli Matt Weston ajalla 56,21 laskun alkuvaiheessa sattuneesta pienestä virheestä huolimatta. Toisella laskulla hän kellotti ajakseen 55,88 ollen ainoa laskija, joka alitti 56 sekuntia ensimmäisenä kilpailupäivänä. Kokonaisaika oli 1.52,09. Toiseksi nopeimmin laski Axel Jungk, jonka kokonaisaika kahden ensimmäisen laskun jälkeen oli 1.52,39. Kolmanneksi nopein oli Christopher Grotheer kokonaisajalla 1.52,55.

Toisena kilpailupäivänä perjantaina 13. helmikuuta laskettiin kolmas kierros kello 19.30 alkaen ja neljäs ja ratkaiseva kierros kello 21.05 alkaen. Weston jatkoi kilpailun johdossa kellottaen kolmannen laskun aikaan 55,63 ja neljännen laskun aikaan 55,61, josta tuli samalla uusi rataennätys. Hän voitti kultaa kokonaisajalla 3.43,33 peitoten toiseksi sijoittuneen Jungkin 0,88 sekunnin erolla ja kolmanneksi sijoittuneen Grotheerin 1,07 sekunnilla. Kultamitali oli Westonin uran ensimmäinen. Edellisissä talviolympialaisissa Pekingissä 2022 hän oli lopputuloksissa 15. sijalla. Jungk voitti olympiahopeaa toistamiseen.

### Vladyslav Heraskevytšin hylkäys

Ukrainaa edustanut Vladyslav Heraskevytš hylättiin kilpailusta kypärän vuoksi. Kypärä oli kuvitettu Ukrainan sodassa kuolleiden ukrainalaisten kuvilla. Heraskevytš protestoi kypärällään Venäjän käymää hyökkäyssotaa. Heraskevytš jatkoi kypäränsä käyttöä harjoituksissa Kansainvälisen olympiakomitean kiellosta huolimatta.

Kypärän todettiin rikkovan olympialaisten sääntöä 50.2, joka kieltää kaikenlaiset mielenilmaukset ja propagandan muun muassa kilpailupaikoilla. Puheenjohtaja Kirsty Coventry vieraili kilpailupaikalla tapaamassa urheilijaa ennen ensimmäisen laskun alkua. Hylkäyksestä ilmoitettiin pian tapaamisen jälkeen. Heraskevytšin valitti päätöksestä Urheilun kansainväliseen vetoomustuomioistuimeen, joka kuitenkin hylkäsi valituksen.

## Tulokset

## Lähteet

## Aiheesta muualla

*Miesten skeleton talviolympialaisten 2026 verkkosivuilla
Inverttisokerisiirappi

**Inverttisokerisiirappi** on monosakkarideista glukoosista ja fruktoosista koostuva nestemäinen makeutusaine, joka valmistetaan pilkkomalla disakkaridi sakkaroosi sen kahteen ainesosaan. Pilkkominen tapahtuu hydrolyysillä, jossa sakkaroosin glykosidisidos katkaistaan joko entsyymin (invertaasi) tai hapon avulla. Seos on noin 30 prosenttia sakkaroosia makeampaa ja liukenee paremmin kylmiin nesteisiin.

## Käyttö

Inverttisokerisiirappia käytetään laajasti elintarviketeollisuudessa. Se säilyttää tuotteiden kosteuden tavallista sokeria paremmin ja kiteytyy vähemmän, minkä vuoksi sitä suositaan erityisesti leivonnaisissa, makeisissa, jäätelössä ja kuorrutteissa. Kylmiin juomiin se liukenee helpommin kuin tavallinen sokeri. Inverttisokerisiirappi toimii myös fermentoinnin raaka-aineena esimerkiksi kombuchan ja oluen valmistuksessa.

## Terveysvaikutukset

Ravintoarvoltaan inverttisokerisiirappi vastaa käytännössä tavallista sokeria: yksi ruokalusikallinen (15 ml) sisältää noin 46 kilokaloria ja 13 grammaa sokeria. Yhdysvaltain sydänyhdistys suosittelee lisätyn sokerin päivittäiseksi enimmäismääräksi naisille 25 grammaa ja miehille 37,5 grammaa. Liiallinen lisätyn sokerin, mukaan lukien inverttisokerisiirappin, kulutus on yhdistetty kohonneeseen riskiin sairastua sydän- ja verisuonitauteihin, tyypin 2 diabetekseen, lihavuuteen ja rasvamaksaan. Inverttisokerisiirapissa glukoosi ja fruktoosi ovat vapaina monosakkarideina, minkä vuoksi ne imeytyvät verenkiertoon nopeammin kuin sakkaroosissa ja voivat aiheuttaa jyrkempiä verensokeripiikkejä. Eläinkokeissa pitkäaikainen inverttisokerisiirappin käyttö on aiheuttanut koe-eläimissä heikentynyttä glukoosinsietoa ja liiallista vatsaontelon rasvan kertymistä.

## Lähteet
Askorbigeeni

**Askorbigeeni** (**AGB**) on laktoneihin kuuluva kemiallinen yhdiste. Se on askorbiinihapon ja indoli-3-karbinolin konjugaatti, jota muodostuu ristikukkaiskasvien aineenvaihdunnassa. Askorbigeenia pidetään askorbiinihapon varastomuotona.

Yhdistettä on havaittu muun muassa lituruohossa, parsakaalissa, kaalissa ja kukkakaalissa.

Askorbigeenia on tutkittu mahdollisena hoitokeinona fibromyalgian oireisiin sekä rintasyövän ehkäisyyn, mutta näyttö sen tehosta on toistaiseksi riittämätöntä. Askorbigeeni vaikuttaa lyhytaikaisessa käytössä turvalliselta, mutta se voi aiheuttaa suolisto-oireita kuten turvotusta ja ilmavaivoja.

## Lähteet

## Aiheesta muualla
* Human Metabolome Database (HMDB): Ascorbigen 
* Food Component Database (FooDB): Ascorbigen
Yhdistetty talviolympialaisissa 2026 – suurmäki/10 km

Yhdistetyn suurmäki ja 10 kilometrin hiihtokilpailu talviolympialaisissa 2026 järjestettiin 17. helmikuuta 2026 Trampolino Giuseppe dal Benissä ja Fabio Canalissa Predazzossa Italiassa.

## Tulokset
### Mäkihyppy
Mäkiosuus alkoi paikallista Italialaista aikaa kello 10.00.

### Maastohiihto

## Lähteet
Asianhallintajärjestelmä

**Asianhallintajärjestelmä** on asianhallintaan käytettävä työkalu. Järjestelmässä säilytetään asiakirjoja, etsitään niihin kuuluvaa tietoa ja seurataan asioiden käsittelyä.
## Suomalaisia asianhallintajärjestelmiä
*valtioneuvosto ja kaikki sen 12 ministeriötä käyttävät valtioneuvoston yhteistä asianhallintajärjestelmää VAHVAa.
*Helsingin kaupungissa käytetään Open Ahjo -asianhallintajärjestelmää
*Tuomioistuimessa käytetään Aipa-asianhallintajärjestelmää
*Kanta-palvelut

## Prosessi
Kun jokin organisaatioon saapuva tai sieltä lähtevä asiakirja aiheuttaa toimenpiteitä, asia dokumentoidaan asianhallintajärjestelmään. Yhden asian yhteyteen liitetään kaikki siihen kuuluvat toimenpiteet ja asiakirjalliset tiedot asialle annetun asiatunnuksen avulla. Asian käsittely alkaa asian vireilletulosta. Asian voi laittaa vireille joko viranomainen itse tai viraston ulkopuolinen taho (asiakas).  Asian vireilletulon yhteydessä arvioidaan asian kiireellisyys. Kun asian käsittely päättyy, asia suljetaan ja arkistoidaan. Asian lopputuloksena voi esimerkiksi olla ratkaisu, päätös, sääntö tai ohje.
## Työkaluja
Erilaisia asianhallintajärjestelmiä:
*Dynasty
*Fujitsun järjestelmä
*M-Files
*Tiedon järjestelmä
*Tweb

## Lähteet
Beautemps-Beaupré (A9)

**Beautemps-Beauprén** (runkonumero A9) piti olla Ranskan merivoimien Bougainville-luokan sluuppi.

## Valmistus

Alus tilattiin Bordeaux’sta Forges et Chantiers de la Girondelta, missä köli laskettiin 3. toukokuuta 1938. Alus laskettiin vesille 20. kesäkuuta 1939. Kesäkuussa 1940 aluksen ollessa 70 prosenttisesti valmis (mm. propulsiojärjestelmä asentamatta) se sabotoitiin telakalla, jottei se joutuisi saksalaisten käsiin.

## Lähteet
*
*
*

### Viitteet
Rigault de Genouilly (A5)

**Rigault de Genouilly** (runkonumero A5) oli Ranskan merivoimien Bougainville-luokan sluuppi toisessa maailmansodassa.

## Valmistus

Alus tilattiin Bordeaux’sta Forges et Chantiers de la Girondelta, missä köli laskettiin 7. heinäkuuta 1931. Alus laskettiin vesille 18. syyskuuta 1932 ja otettiin palvelukseen 14. maaliskuuta 1934.

## Palvelus
Kaukoidän tilanteen kiristyessä alus määrättiin *Amiral Charnerin* kanssa palvelukseenotettaessa alueelle. Britannian kuninkaallisen laivaston sukellusvene *MHS Pandora* upotti 4. heinäkuuta 1940 aluksen Oranin edustalla torpedoimalla.

## Lähteet
*
*
*

### Viitteet
Uzynada

**Uzynada** oli satama ja Taka-Kaspian rautatien lähtöasema vuosina 1880–1895. Se sijaitsi Kaspianmeren Türkmenbaşynlahden Mihaýlowinlahden rannalla nykyisessä Turkmenistanin Balkanin maakunnassa. Uzynadan satama oli matala ja lentohiekan ympäröimä. Maanjäristys tuhosi satamalaiturin, rautatieaseman ja kaikki Uzynadan asuintalot kesäkuussa 1895, minkä jälkeen rautatien lähtöasema siirrettiin jo aiemmin tehdyn suunnitelman mukaisesti Krasnowodskiin.

## Lähteet
Ympärysvaltojen voiton mitali (Italia)

**Ympärysvaltojen voiton mitali** () on italialainen sotilasansiomitali, joka perustettiin 16. joulukuuta 1920 kuningas Viktor Emanuel III:n määräyksellä. Mitalia jaettiin sellaisille henkilöille, jotka olivat palvelleet vähintään neljä kuukautta rintamalla. Myös sellaiset, joille oltiin myönnetty Sotauurastuksen mitali ennen 21. toukokuuta 1916, saivat mitalin.

Italian osalta mitalin on suunnitellut Gaetano Orsolini. Mitalin nauha oli samanlainen kaikkien ympärysvaltojen osalta, mutta itse mitali vaihteli maittain:

*  mitalin nauha

## Lähteet
Joakim Lundqvist

**Per Georg Joakim Lundqvist** (s. 11. helmikuuta 1967) on ruotsalainen pastori, evankelista ja kirjailija, joka on toiminut Uppsalan Livets Ordin vanhempana pastorina (2013–2021) ja kansainvälisenä lähettiläänä. Hänen työnsä kautta Livets Ordista on kasvanut megaseurakunta, jolla on laaja kansainvälinen verkosto ja lähetysohjelma.

Lundqvist on profiloitunut kansainvälisenä puhujana, joka kiertää seurakunnissa eri maissa. Hän on vieraillut kymmenissä maissa ja puhunut erityisesti nuorille ja seuraavalle sukupolvelle. Nykyisin hän asuu Yhdysvalloissa ja palvelee eri seurakunnissa, kuten Bethany Churchissa Baton Rougessa ja Gateway Churchissa Dallasin alueella.

Lundqvist on kirjoittanut useita kristillisiä kirjoja, joita on käännetty eri kielille. Hän esiintyy myös kansainvälisissä kristillisissä medioissa ja seurakuntien verkkojumalanpalveluksissa puhujana ja opettajana.

## Teokset
* Take off, 1999, 
* För en ny generation, 2005, 
* Du och din Bibel, 2005, 

## Lähteet

## Aiheesta muualla
* Pastor Joakim -verkkosivusto
Mone Chiba

**Mone Chiba** (; s. 1. toukokuuta 2005 Sendai) on japanilainen taitoluistelija. Hän saavutti MM-kilpailuissa pronssia vuonna 2025. Hän on neljän maanosan mestaruuskilpailuiden voittaja vuodelta 2024.

Chiba sijoittui ensimmäisissä MM-kilpailuissaan Montrealissa 2024 seitsemänneksi. Bostonin MM-kilpailuissa 2025 hän saavutti pronssia, edellään yhdysvaltalainen Alysa Liu ja joukkuetoverinsa Kaori Sakamoto. Milanon–Cortinan olympialaisissa 2026 hän sijoittui neljänneksi Liun, Sakamoton ja nuoren japanilaisen Ami Nakain jälkeen.

## Lähteet
Gunnar Hultgren

**Gunnar Axel Engelbrekt Hultgren** (19. helmikuuta 1902 Eskilstuna – 13. helmikuuta 1991 Uppsala) oli ruotsalainen teologi ja pappi, joka toimi Visbyn piispana vuosina 1947–1951, Härnösandin piispana 1951–1958 ja Uppsalan arkkipiispana 1958–1967. Hultgren tuki naispappeutta.
## Lähteet

## Aiheesta muualla
Ampumahiihto talviolympialaisissa 2026 – miesten viesti

Ampumahiihdon miesten viesti talviolympialaisissa 2026 järjestettiin 17. helmikuuta 2026 Südtirol Arenalla Anterselvassa Italiassa.

## Tulokset
Kilpailu alkoi klo 14.30.

## Lähteet
Aramis (A713)

**Aramis** (runkonumero A713) on Ranskan laivaston Athos-luokan vartiolaiva.

## Valmistus

Alus tilattiin Cannesista Chantier naval de l'Estereliltä, missä köli laskettiin heinäkuussa 1979. Alus laskettiin vesille 9. syyskuuta 1980 ja otettiin palvelukseen 29. tammikuuta 1981.

## Palvelus
Alus oli 2015 sijoitettuna Bayonneen.

## Lähteet
Aristogeitonia vastaan

**Aristogeitonia vastaan** (, ) voi viitata seuraaviin antiikin aikaisiin puheisiin:

* *[[Aristogeitonia vastaan (Deinarkhos)|Aristogeitonia vastaan]]*, Deinarkhoksen puhe
* *[[Aristogeitonia vastaan (Demosthenes)|Aristogeitonia vastaan I]]*, Demostheneen puhe
* *[[Aristogeitonia vastaan (Demosthenes)|Aristogeitonia vastaan II]]*, Demostheneen puhe
Karen Rasmussen

**Karen Rasmussen** (19. helmikuuta 1905 Bergen – 25. tammikuuta 2002 Tukholma) oli norjalais-ruotsalainen näyttelijä.
## Lähteet